kardosdrur/scandi-wiki huggingface dataset:
2039

2039 (MMXXXIX) begynder året på en lørdag. Påsken falder dette år den 10. april.

Se også 2039 (tal)

Forudsigelser og planlagte hændelser 
 September – 100året for udbruddet af 2. verdenskrig (1939-1945)
 September – Ifølge kabbala kommentatoren Nachmanides (1194 – ca. 1270), skal Messias have komme inden da, ellers vil harmagedon indtræffe.
 September – Warrenkommisionens dokumenter omkring attentatet på USAs 35. præsident John F. Kennedy (1917 – 1963) vil blive offentliggjort.
 7. november – Mekurpassage
 Aftalen mellem Storbritannien og USA (Destroyers for Bases Agreement) fra 1940 der gav USA 99års frit leje af en række britiske flådebaser, mod overdragelse af halvtreds destroyer fra den amerikanske til den britiske flåde, udløber.

Billeder

Noter

Eksterne henvisninger 

39
2040

2040 (MMXL) er det 510. skudår siden Kristi Fødsel. Året begynder på en søndag. Påsken falder dette år den 1. april.
Ifølge Nostradamus' forudsigelser kan Jesus dette år og 3000 år frem ventes at vende tilbage til jorden.

Se også 2040 (tal)

Forudsigelser og planlagte hændelser 
 2. maj – delvis solformørkelse.
 August – en besked (Cosmic Call 2) sendt fra den 70-meter store radar i Jevpatorija, Ukraine mod stjernen HD 245409 når dets destination.
 4. november – delvis solformørkelse.
 6. november – valg til USAs 64. præsident.
 Kina planlægger en bemandet mission til Månen indenfor tidsrammen 2040 – 2060.

Teknologi 
 6. februar 2040 er den højeste dato der kan repræsenteres i ældre versioner af Apple Macintosh computere.

Billeder

40
2041

2041 (MMXLI) begynder året på en tirsdag. Påsken falder dette år den 21. april.

Se også 2041 (tal)

Fremtidige begivenheder 

41
2042

2042 (MMXLII) begynder året på en onsdag. Påsken falder dette år den 6. april.

Se også 2042 (tal)

Fremtidige begivenheder 

42
2043

2043 (MMXLIII) begynder året på en torsdag. Påsken falder dette år den 29. marts.

Se også 2043 (tal)

Forudsigelser og planlagte hændelser 
 Den amerikanske investeringsbank Goldman Sachs forventer at Indiens økonomi vil overstige USA's økonomi.
 USAs befolkning forventes at nå 400 millioner.
 Den nordjyske by Hjørring kan fejre 800 års jubilæum som købstad.

Bøger 
 Tolkiens publicerede værker vil blive public domain.

43
2044

2044 (MMXLIV) er det 511. skudår siden Kristi Fødsel. Året begynder på en fredag. Påsken falder dette år den 17. april.

Se også 2044 (tal)

Forudsigelser og planlagte hændelser 
 Maj – En besked (Cosmic Call 2) udsendt fra den 70-meter store radar i Jevpatorija, Ukraine mod stjernen 55 Cancri når dets destination.
 18. maj – rumgenstanden 2002 QF15 vil flyve tæt forbi Jorden
 19. maj – Kennedy biblioteket i Boston, USA vil frigive til offentligheden dets 500-sider lange afskrift af en mundtlig historie omhandlende den 35. amerikanske præsident John F. Kennedy (1917 – 1963) fortalt af hans kone Jacqueline Kennedy Onassis (1929 – 1994) – forudsat hendes sidste barn er død.
 23. august – Komplet solformørkelse fra Montana til North Dakota
 September – En besked (Cosmic Call 2) udsendt fra den 70-meter store radar i Jevpatorija, Ukraine mod stjernen HD 10307 når dets destination.
 Formørkelse af stjernen Regulus af planeten Venus. Den forrige formørkelse foregik den 7. juli 1959. Efter 2044 vil den næste Regulusformørkelse af Venus ske den 21. oktober 3187.

Bøger 
 1984 (1948) af George Orwell – Efter amerikansk copyrightlovgivning gældende i 2008 vil 1984 blive public domain.
 The Outward Urge (1959) af John Wyndham – Det meste af den nordlige halvkugle bliver tilintetgjort af en ødelæggende atomkrig.

Film & TV-serier 
 Sexmissionen (1984) – Den polsk komedie / science fiction film om et post-nukleart samfund foregår dette år.
 Six Feet Under (2001-2005) – Karakteren David Fisher dør i dette år.
 DR1's julekalender Tidsrejsen tager delvist sted i dette år.

Billeder

44
2045

2045 (MMXLV) begynder året på en søndag. Påsken falder dette år den 9. april.

Året vil også markere 100 års fejring siden 2. verdenskrigs afslutning.

Se også 2045 (tal)

Forudsigelser og planlagte hændelser 
 det amerikanske luftvåben vil begynde at udfase deres B-52 Stratofortress, som på dette tidspunkt vil have tjent 93 år.
 Futurist Ray Kurzweil forudsiger en teknologisk singularitet, resulterende i en eksplosiv teknologisk udvikling

Film 
 Filmen Red Planet (2000) foregår dette år.

Bøger 
 The Outward Urge (1959) af John Wyndham – Hvid minoritetsstyre i Sydafrika efter at den hvide befolkning bliver massakreret i en generel opstand.

Noter 

45
2046

2046 (MMXLVI) begynder året på en mandag. Påsken falder dette år den 25. marts.

Se også 2046 (tal)

Fremtidige begivenheder

Film 
 Filmen Doom, inspireret af computerspillet Doom, foregår dette år.

46
2047

2047 (MMXLVII) begynder året på en tirsdag. Påsken falder dette år den 14. april.

Se også 2047 (tal)

Forudsigelser og planlagte hændelser 
 1. juli – Den politiske forordning "Et land, to systemer" på Hong Kong, som er garanteret til at vare 50 år fra 1. juli 1997, vil løbe ud. Forordningen var indført af Kinas daværende leder Deng Xiaoping (1904-1997) for at håndtere genforeningen af Hong Kong med Folkerepublikken Kina i 1997 og betinget i den fælles kinesiske – britiske deklaration Sino-British Joint Declaration.
 Juli – En besked sendt fra den 70-meter store radar i Jevpatorija, Ukraine mod stjernen 47 Ursae Majoris når dets destination.
 23. juli – Den officielle tohundrededags for grundlæggelsen af Salt Lake City i Utah, USA. Store festiviteter er planlagt af byen, staten Utah og kirken Jesu Kristi Kirke af Sidste Dages Hellige.
 17. august – Efter amerikansk copyrightlovgivning gældende i 2008 vil Elvis Presleys musik blive public domain.
 Ifølge BP halvårlige vurdering i 2007 vil olien være sluppet op i 2047. Dette blev i 2014 justeret til 2067.

I fiktion 
 Event Horizon (1997) – en amerikansk science fiction / skrækfilm. Et redningshold sendes til et forfaldent rumskib, der forsvandt på en rejse mod Proxima Centauri, i bane omkring Neptun, hvor en ubeskrivelig rædsel venter dem.

Billeder

Referencer

Eksterne henvisninger 

47
2048

2048 (MMXLVIII) er det 512. skudår siden Kristi Fødsel, og begynder året på en onsdag. Påsken falder dette år den 5. april.

Se også 2048 (tal)

Forudsigelser og planlagte hændelser 
 Ifølge en prognose gengivet i National Geographic kan verden være løbet tør for spiselige havressourcer inden år 2048
 En tidskapsel i Tulsa, Oklahoma, USA indeholdende en Plymouth Prowler vil blive åbnet. Den blev forseglet i 1998.
 Der er 0,032% risiko for at asteroiden 2007 VK184 vil ramme jorden

Billeder

Se også 
 2048 (computerspil)

Referencer 

48
Antipyretika

Antipyretika er en samlet betegnelse for febernedsættende lægemidler.

Receptfrie febernedsættende midler:
 Paracetamol
 Alvedon
 Panodil
 Curadon
 Reliv

 Acetylsalicylsyre
 Albyl minor
 Aspirin
 Treo
 Magnecyl

 Ibuprofen'''
 Ipren
 Ibumetin

Eksterne links 
Du kan læse mere om de forskellige præparater og indholdsstoffer på medicinhåndbogen.dk

Farmakologi
Lægemidler
2049

2049 (MMXLIX) begynder året på en fredag. Påsken falder dette år den 18. april.

Se også 2049 (tal)

Begivenheder 
 7. maj – Mekurpassage
 20. december – Den politiske forordning "Et land, to systemer" på Macau, som er garanteret til at vare 50 år fra 20. december 1999, vil løbe ud.

Bøger 
 Fagre nye verden (1932) af Aldous Huxley (1894 – 1963) – Udbruddet af Niårskrigen forårsager ødelæggelsen af hele planeten og overbeviser verdenslederne om nødvendigheden om at forene sig som et fredsfuldt, men kontroversielt, verdenssamfund.

49
2050

2050 (MML) begynder året på en lørdag. Påsken falder dette år den 10. april.

Se også 2050 (tal)

Forudsigelser og planlagte hændelser 
 Grundet fedmeepidemien vil 12% af den amerikanske befolkning, svarende til næsten 50 millioner, lide af sukkersyge i 2050.
 Den hollandske forsker David Levy forudser i sin bog Sex med robotter: Evolution af forholdet mellem mennesker og robotter (2008) at mennesker i 2050 vil have sex og blive gift med robotter.
 SAS vil have CO2-neutral flyvning i år 2050.

Miljø 
 Det Globale Vindenergiråd (GWEC) skønner at 30% af verdens energi kan stamme fra vindmøller i år 2050.
 Overfiskning vil stort set have udryddet 29 fiskearter.
 FN vurderer at mere end to millioner mennesker i 48 lande vil mangle rent vand i 2050.

Demografi 
 I 2050 vil den danske middellevealder være på hhv. 83 for mænd og 86 for kvinder.
 En stigende fødselsfrekvens blandt danske kvinder betyder at fødselsraten vil stige fra 1,8 barn per kvinde i 2004 til 2 børn per kvinde i 2050.
 En kronisk lav fødselsrate i Tyskland vil bevirke at befolkningsantallet vil falde fra 82 millioner i 2006 til mellem 69 og 74 millioner i 2050. Samtidigt vil befolkningen ældes voldsomt, så der i 2050 vil være dobbelt så mange 60-årige som nyfødte tyskere
 En fjerdedel af verdens befolkning, svarende til omkring 2 milliarder mennesker vil være over 60 år.
 Hvide amerikanere vil være i minoritet i 2050.

Bøger 
 1984 (1949) af George Orwell (1903 – 1950) – sproget nysprog bliver det officielle sprog i Oceanien.
 "The Weed of Time" novelle af Norman Spinrad (f. 1940) – den første bemandede mission til Tau Ceti returnerer til jorden den 8. september, medbringende en tids-ekspanderende plante tempis ceti.

Noter

Eksterne henvisninger 
 U.S. Census Bureau: Population Prediction  
 U.S. Census Bureau: Population Prediction (by country)  
 Artikel omhandlende Spaniens forsvindende kystlinje  

50
Erdinger

Erdinger Weissbräu er et tysk bryggeri som laver weissbier, (hvedeøl).

Bryggeriet ligger i byen Erding i Bayern, og blev grundlagt i 1886. Med en årlig produktion på mere end 1,53 millioner hektoliter er det verdens største hvedeølsbryggeri. Øllet bliver udelukkende produceret i Erding, da bryggeriet ikke giver produktionslicenser.

Bryggeriet er privatejet af familien Brombach.

Øltyper 
 Erdinger Hefe – klassisk weissbier, 5,3% vol.
 Erdinger Dunkel – dunkelweizen, mørk og fyldigere end Hefeweizen, 5,6% vol.
 Erdinger Kristallklar – en filtreret Hefeweizen variant, 5,3% vol.
 Erdinger Champ – lys weissbier med lavere alkoholprocent, 4,7% vol.
 Erdinger Pikantus – bock weissbier, 7,3% vol.
 Erdinger Urweisse – brygget efter 120 år gammel opskrift, 5,2% vol.
 Erdinger Oktoberfestbier – sæsonøl. En fyldig og blød weissbier. 5,7% vol.
 Erdinger Weissbier Alkoholfrei – Alkoholfri weissbier, 0,4% vol.
Alle øltyperne bliver fremstillet ved flaskegæring.

Ekstern henvisning 

 Erdingers hjemmeside 
 Hjemmeside for Erdinger Urweisse 

Bryggerier i Tyskland
Etableret i 1886
FIFPro

Fédération internationale des associations de footballeurs professionnels, normalt kendt som FIFPro er en verdensomspændende organisation for professionelle fodboldspillere. I øjeblikket er der 42 nationale spillere, som er medlemmer af FIFPro. World XI-holdet er med i FIFA-serien.

Kort historie 
Den 15. december 1965 mødtes repræsentanterne fra det franske, skotske, engelske, italienske og hollandske fodboldforbund i Paris, med det formål at oprette en international organisation for fodboldspillere.

Bestyrelse 
Nuværende: FIFPro Board 

Præsident: Gordon Taylor (PFA, England) 

Generalsekretær: Theo van Seggelen (VVCS, Holland)

Vicepræsidenter: Philippe Piat (UNFP, Frankrig), Leonardo Grosso (AIC, Italien), Gerardo G. Movilla (AFE, Spanien), Jorge Dominguez (FAA, Argentina) 

FIFPro-sekretær: Frederique Winia (Holland)

Priser 
I 2005 startede FIFPro sin indvielse af "World XI Player Awards", "World Player of the Year" og "Young Player of the Year" awards.

FIFA FIFPro World XI
World XI vælges af fodboldspillerne selv fra en liste af kandidater til hver position. Listen udvikles af priskomiteen.

World Player of the Year 
Spilleren med de fleste stemmer i World XI-afstemningen kaldes også World Player of the Year.

Young Player of the Year 
To spillere vælges til denne pris; én af priskomiteen og den anden af fansene.

FIFA FIFPro Women's World XI

Vindere 

Spillere der er markeret med fed vandt FIFA World Player of the Year (2001–2015) eller The Best FIFA Women's Player (2016–nu) i det år.

FIFPro hæder efter spiller

FIFPro hæder efter klub

FIFPro hæder efter nationalitet

Medlemmer

Referencer

Eksterne henvisninger 
FIFPros officielle hjemmeside
FIFPro World XI's hjemmeside 

Fodboldorganisationer
Ilha Grande

Ilha Grande er en ø i Brasilien ud for delstaten Rio de Janeiro. Øen er 193 km² stor.

Som tidligere hjemsted for områdets pirater og med et slavefængsel midt på øen, kan Ilha Grande prale af en noget mere dramatisk historie end så mange andre steder i Brasilien. Øen ligger omkring 200 km. syd for Rio de Janeiro. Stedet er i dag aldeles fredeligt, og det eneste, der er tilbage fra disse tider, er efterkommere af fængselsvogtere og historierne om de efterladte sørøverskatte, der siges at være begravet på øen.

På øen findes stranden Praia Lopes Mendez, og mulighederne for snorkling og surfing især i weekenden lokker mange mennesker til. Ilha Grande er velegnet, hvis man er til vandreture, trekking, dykning, snorkling, kajak eller andre frilufts-aktiviteter. Det højeste bjerg på øen hedder Pico da Pedra D'Água og er 1.031 meter højt.

Ilha Grande er forbudt område for biler, så man kommer omkring ved egen hjælp. Og det foregår enten via de stier, der gennemskærer øen, eller langs strandene. Her er det i øvrigt muligt, at føle sig som en ren Robinson Crusoe, da mange af stederne er fuldstændig øde.

Øer i Brasilien
Kamilla Kjeldsen

Kamilla Kjeldsen (født 15. oktober 1978) er en dansk elitebowlingspiller, der 11. juni 2008 var med i den danske trio, der vandt EM. I øjeblikket spiller hun for bowlingklubben Stars and Strikes i Horsens.

Kamilla Kjelsen begyndte at bowle i 1987. Hun havde gode resultater som ungdomsspiller, hvor hun i 1994 og 1996 var med på det danske EM-bronzehold for femmandshold. Som seniorspiller har hun fortsat markeret sig nationalt og internationalt. Hun har blandt andet fire DM-titler, flere NM-titler samt bronze og sølv fra både EM og VM, herunder sølv i tomandshold ved VM i 2005. Den første guldmedalje ved et stort mesterskab kom ved EM i Odense i 2008 i trio.

I det civile liv er Kamilla Kjeldsen fysioterapeut.

Bowlingspillere fra Danmark
Rikke Holm Rasmussen

Rikke Holm Agerbo (f. Rasmussen) (født 4. august 1983) er en dansk elitebowlingspiller, der 11. juni 2008 vandt EM-guld i trio sammen med Kamilla Kjeldsen og Anne Gales i Odense. I 2010 vandt hun EM-guld i 5-mandshold sammen med Kamilla Kjeldsen, Britt Brøndsted, Anja Ginge Jensen og Mai Ginge Jensen efter at have slået Holland i finalen. Som den første danske bowlingspiller nogensinde vandt hun individuelt guld i All event ved samme begivenhed.

Rikke Holm Agerbo begyndte at spille bowling i 1993 og spiller i RBK90. 

I det civile liv arbejder hun som laborant.

Resultater

Internationale resultater 
2005
 VM Trio Aalborg – bronze
 VM 5-mandshold Aalborg – bronze

2006
 EM 5-mandshold Böblingen – bronze

2008
 EM Trio Odense – guld
 EM 5-mandshold Odense – bronze

2009
 VM double Las Vegas – bronze
 VM trio Las Vegas – bronze

2010
 EM 5-mandshold Riga – guld
 EM all event Riga – guld
 EM double Riga – bronze
 EM trio Riga – bronze

2014
 EM 5-mandshold Berlin - bronze
 EM double Berlin – bronze
 EM trio Berlin – bronze

Nationale resultater 
 Dansk mester i 6-mandshold 2007-2008-2009-2010 med SISU
 Dansk mester mix double 2008 sammen med Jesper Agerbo
 Dansk mester trio 2006 og 2008

Bowlingspillere fra Danmark
Anne Gales

Anne Lorraine Pilapil Gales (født 31. august 1989) er en dansk elitebowlingspiller og barnebarn af den filippinske skuespillerinde Fe Amorsolo.

Baggrund 
Hun blev født som datter af filippinske forældre og er opvokset i Danmark. Gales startede med at spille klaver i en alder af seks år, men stoppede, da hun begyndte at bruge mere tid på svømning. Da hun fyldte 10 år, meldte hun sig til bowling i BK Sporvejene og skiftede sidenhen til BK SISU i 2006.

Karriere 
Hun har spillet for BK SISU i Danmark og SBC Malmö i Sverige. 

Hun blev kåret som Årets ungdomsbowler i 2004.

Titler

Ungdoms-EM 
2005: Vandt guld i Belgien med Mie Agerbo samt satte to europæiske rekorder
2006: Vandt sølv i Rødovre i double med Sofie Lomholdt

Senior 
2007: Bronze i Team Event i Stuttgart, Tyskland
2008: 
EM-guld den 11. juni i Odense med Rikke Holm Rasmussen og Kamilla Kjeldsen
Bronze i Team Event med resten af holdet: Britt Brønsted , Anja Ginge Jensen, Mai Ginge Jensen
 2009: 
To bronzemedaljer ved VM i Las Vegas, Nevada i både double og trio
DM-bronzemedalje i double med Sofie Lomholdt

Referencer 

Bowlingspillere fra Danmark
Chapada Diamantina Nationalpark

Chapada Diamantina Nationalpark er en 1.520 km² stor nationalpark i Chapada Diamantina regionen i delstaten Bahia i Brasilien.

For at komme til Chapada Diamantina Nationalpark skal man til byen Lençois, som ligger 425 kilometer fra hovedstaden Salvador i delstaten Bahia. Den bedste tid at besøge Chapada Diamantina er fra marts til oktober måned, hvor det ikke regner så meget.

Nationalparken indeholder en blanding af bjerge, floder, vandfald, grotter og anden natur. Af mere end 35 floder er Paraguacu og Preto de største. På grund af variationer i klima og vegetation finder man mange forskellige slags dyr og fugle. Chapada Diamantina har mange attraktioner, herunder ”Poco Encantado”, hvor solens stråler rammer grottens vand på et bestemt tidspunkt og gør vandet turkisblåt. Bjerget Pai Inácio, som ligger 30 kilometer fra byen Lençoism, kan bestiges, og herfra har man en fantastisk udsigt over området.

Eksterne links 
 Nationalparkens hjemmeside '

Nationalparker i Brasilien
Mai Ginge Jensen

Mai Ginge Jensen (født 3. maj 1984) er en dansk elitebowlingspiller, der sammen med sin søster, Anja, har vundet en lang række medaljer i parturneringer, herunder guld ved EM i 2006 og bronze ved EM i 2008. Ved VM i Hongkong i 2011 vandt hun guld i All Event samt bronze i single, double og Masters. Af andre resultater kan nævnes hendes sejr ved European Champions Cup i 2018.

Mai Ginge Jensen spiller i KBK Kammeraterne og begyndte at spille bowling i 1991. I sit civile liv studerer hun odontologi på Aarhus Universitet.

Noter

Eksterne henvisninger 
 Mai Ginge Jensens hjemmeside

Bowlingspillere fra Danmark
Anja Ginge Jensen

Anja Ginge Jensen (født 3. oktober 1985) er en dansk elitebowlingspiller, der har opnået flere medaljer ved danske og internationale mesterskaber, ofte sammen med søsteren Mai. Parret har såledet vundet guld ved EM i 2006 samt bronze ved EM i 2008. Anja opnåede blandt andet en bronzemedalje til Vm i Las Vegas i 2009.
Nyeste medalje Anja har fået er en guldmedalje til Europamesterskabet i Riga 2010.

Anja Ginge Jensen spiller i en nystiftet klub i Glostrup Bowling Center Game on og begyndte at spille i 1990.

Bowlingspillere fra Danmark
Yochanan Vollach

Yochanan Vollach (hebraisk: ) (født 14. maj 1945) er en tidligere israelsk fodboldspiller.

Meriter 
 VM i fodbold:
 12: 1970

Eksterne henvisninger 

Fodboldspillere fra Israel
Deltagere ved verdensmesterskabet i fodbold 1970
Hormoaning

Hormoaning er en ep fra det amerikanske grungeband Nirvana. Den blev udgivet 5. februar 1992 i Australien og Japan under en af deres turnéer.

Sange 

Fire af sangene på Hormoaning er covernumre, som ikke tidligere havde været udgivet. De to sidste sange er Nirvanas egne, som tidligere havde været udgivet som b-sider.

Numre 
"Turnaround" (Devo) – 2:21
"Aneurysm" (Cobain/Nirvana) – 4:49
"D-7" (The Wipers) – 3:47
"Son of a Gun" (The Vaselines) – 2:50
"Even in His Youth" (Cobain/Nirvana) – 3:07
"Molly's Lips" (The Vaselines) – 1:53

Hitlisteplaceringer 

Album fra 1992
Nirvana-album
Grungealbum
Malmberget

Malmberget er en svensk by i Gällivare kommune, Norrbottens län i Lappland, beliggende fem kilometer fra hovedbyen Gällivare. Byen opstod nær det sted, hvor man i 1741 var begyndt at bryde jernmalm. Malmen blev brudt på bjerget Illuvaara (på lulesamisk Jiellevárre), som senere kom til at hedde Gellivare Malmberg eller i daglig tale Malmberget. Fra 1888 kunne man transportere malmen væk på togvogne, hvilket førte til mange nye arbejdspladser og etableringen af en egentlig by på stedet.

Jernmalmen brydes af selskabet LKAB i dybe miner midt i byen. Minedriften har medført et kæmpestort hul, der kaldes Gropen (gruben), da man af sikkerhedsgrunde nedrev bygninger i bymidten og dernæst sprængte de tømte underjordiske miner. Mange virksomheder var derfor nødt til at flytte til den østlige del af byen, eller oftere til nabobyen Gällivare. Den 250 meter dybe Gropen fyldes op med sten, som er et biprodukt af minedriften, og vil med tiden være fyldt helt op. Det ubeboelige område vokser dog, da LKAB har planer om at bryde nye malmforekomster under byen.

Tidligere havde byen den største befolkningstæthed i kommunen, men i de seneste årtier er tallet faldet meget på grund af, at minedriften inddrager mere og mere af byens område. Flere hundrede lejligheder har måttet fjernes, og fritliggende huse er blevet flyttet til et område mellem Gällivare og Malmberget. Denne udvikling med flytning af huse vil fortsætte i de nærmeste år. Minedriften giver en del gener for beboerne pga. sprængninger, seismisk aktivitet og sætninger i husene, hvilket har ført til klager.

I 1974 flyttede man Allhelgonakyrkan fra Kaptensvägen midt i den nuværende Gropen. Kirken er tegnet af Hakon Ahlberg og blev opført i 1944. I kirken er der glasmalerier af Einar Forseth.

LKAB's minemuseum ligger i byen. Museet fortæller om minedriftens historie fra malmens opdagelse indtil vore dage. Der er også en mineralsamling og en fotoudstilling.

Se også 
 Malmbanan

Byer i Gällivare kommun
Cæcilia af Danmark

Cæcilia af Danmark (1087 – efter 1131) var prinsesse af Danmark og gift med jarlen af Västergötland og senere Falster.

Familie og Opvækst
Cæcilia var datter af Adele af Flandern (1066-1115) og Kong Knud den Hellige (ca. 1042-1086). Hun var tvillingesøster til Ingegerd af Danmark og lillesøster til Karl af Flandern.

Efter mordet på faderen i 1086 flygtede moderen til hjemlandet og forældrenes hof med sin søn Karl og efterlod døtrene hos Knuds halvbror Erik Ejegod og svigerinde Bodil Thrugotsdatter. De tog dem formodentlig med til Sverige hvor begge senere blev gift.

Ægteskab og børn 
I Sverige blev Cæcilia gift med Erik jarl i Västergötland. Han blev senere jarl af Falster og de bosatte sig på Haraldssted ved Ringsted. De fik børnene Knud, Karl og Inger (Moder til ærkebiskop Absalon).

Hun omtales senest den 7. januar 1131, da hendes fætter Knud Lavard, jarl af Sønderjylland, besøgte hende og blev myrdet af deres fætter Magnus den Stærke i Haraldssted skov. Efter sigende mistænkte Cæcilia Magnus for at ville myrde Knud og forsøgte at tale ham fra mødet.

Kilder 

Prinsesser fra Danmark
Danskere i 1000-tallet
Gällivare kommun

Gällivare kommun er en svensk kommune og ligger i Norrbottens län i landskabet Lappland. Kommunens rådhus ligger i Gällivare.

En del af verdensarvsområdet Laponia, blandt andet Stora Sjöfallets Nationalpark og  naturreservatet Sjaunja ligger i kommunen.

Kommuner i Norrbottens län
Mårbacka

Mårbacka er en herregård i Östra Ämtervik, Sunne kommune, Värmland i Sverige. Forfatteren Selma Lagerlöf blev født og voksede op på gården.

Den nuværende hovedbygning blev opført i 1793, og blev ombygget 1921-1923 efter tegninger af arkitekt Isak Gustaf Clason.

Fra omkring 1720 var gården ejet af kapellan Olof Morell. Den gik siden i arv til to af hans efterfølgere i embedet. I 1801 arvede familien Lagerlöfs gården. Gården forlod slægten i 1885 og vendte tilbage i 1910, hvor Selma Lagerlöf fik mulighed for at købe gården med hjælp fra den prissum hun fik med Nobelprisen i litteratur i 1909. Da hun nogle år senere lod gården ombygge, var der dog ikke meget af hendes barndomshjems oprindelige udseende tilbage.

Mårbacka er bevaret som et museum, da Lagerlöfs testamente foreskrev at gården skulle bevares og åbnes for publikum, som den så ud ved hendes død. På gården er der en have, café og boghandel med forbindelse til forfatteren.

Se også 
 Mårbacka (1922) – første bind af Lagerlöfs autobiografi

Eksterne henvisninger 

 Mårbacka, Selma Lagerlöfs hem (på svensk, engelsk og tysk)

Herregårde i Värmland
Bygninger, konstruktioner og anlæg i Värmlands län